**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2020-02-10 Nr. T-1

Posėdžio data – 2020 m. sausio 30 d.

Posėdžio pirmininkas – A. Cesiulis.

Posėdžio sekretorius – M. Vitkus.

Klaipėdiečių tribūnoje pasisako: A. Blynas, A. Savin, B. Blakauskienė, R. Vilkienė.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 29 Tarybos nariai, nedalyvauja: V. Grubliauskas, V. Radvila. Posėdyje dalyvaujančių Tarybos narių ir svečių sąrašai pridedami (1-3 priedai).

A. Cesiulis supažindina su Vyriausybės atstovo Klaipėdos apskrityje tarnybos teikimais:

1. 2020-01-09 „Dėl Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2016 m. birželio 23 d. sprendimu Nr. T2-184, pakeitimo“.

2. 2020-01-09 „Dėl Klaipėdos miesto savivaldybės materialiojo turto nuomos tvarkos aprašo, patvirtinimo Klaipėdos miesto savivaldybės tarybos 2011 m. gruodžio 22 d. sprendimu Nr. T2-401, pakeitimo“.

3. 2020-01-09 „Dėl Klaipėdos miesto savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Klaipėdos miesto savivaldybės tarybos 2012 m. sausio 27 d. sprendimu Nr. T2-29, pakeitimo“.

E. Andrejeva paskelbia viešą politinį pareiškimą dėl darbo 2019-2023 metų savivaldybės tarybos kadencijoje.

SVARSTYTA. Darbotvarkės tvirtinimas.

A. Cesiulis praneša, kad sudarytoje darbotvarkėje yra 25 klausimai:

1. Dėl valstybinės kitos paskirties žemės sklypų perdavimo valdyti, naudoti ir disponuoti patikėjimo teise Klaipėdos miesto savivaldybei. Pranešėja R. Gružienė.

2. Dėl pritarimo Sutarties dėl nuomos mokesčio už valstybinę žemę, esančią Klaipėdos laisvosios ekonominės zonos teritorijoje, sumokėjimo tvarkos ir sąlygų projektui. Pranešėja R. Gružienė.

3. Dėl Klaipėdos miesto savivaldybės tarybos 2018 m. birželio 28 d. sprendimo Nr. T2-135 „Dėl Klaipėdos Baltijos gimnazijos nuostatų patvirtinimo“ pakeitimo. Pranešėja L. Prižgintienė.

4. Dėl Klaipėdos miesto savivaldybės biudžetinių kultūros įstaigų nuostatų patvirtinimo. Pranešėja E. Deltuvaitė.

5. Dėl pritarimo Papildomam susitarimui prie 2018 m. spalio 4 d. Memorandumo dėl bendradarbiavimo siekiant didinti savivaldybių kultūros įstaigų kultūros ir meno darbuotojų darbo apmokėjimą. Pranešėja E. Deltuvaitė.

6. Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo. Pranešėja A. Valadkienė.

7. Dėl dalyvavimo Mėlynosios vėliavos programoje. Pranešėja I. Šakalienė.

8. Dėl mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

9. Dėl vietinės rinkliavos už komunalinių atliekų surinkimą ir tvarkymą skolų nurašymo. Pranešėja R. Jievaitienė.

10. Dėl likviduotų dėl bankroto ir iš juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

11. Dėl Klaipėdos miesto savivaldybės tarybos 2017 m. birželio 29 d. sprendimo Nr. T2-139 „Dėl Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos patvirtinimo“ pakeitimo. Pranešėja R. Jievaitienė.

12. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

13. Dėl sutikimo perimti valstybės turtą ir dėl jo perdavimo valdyti, naudoti ir disponuoti patikėjimo teise. Pranešėjas E. Simokaitis.

14. Dėl turto perėmimo Klaipėdos miesto savivaldybės nuosavybėn. Pranešėjas E. Simokaitis.

15. Dėl turto perėmimo Klaipėdos miesto savivaldybės nuosavybėn iš UAB „YIT Lietuva“. Pranešėjas E. Simokaitis.

16. Dėl nekilnojamojo turto pirkimo savivaldybės nuosavybėn. Pranešėjas E. Simokaitis.

17. Dėl turto perdavimo valdyti, naudoti ir disponuoti patikėjimo teise Klaipėdos miesto nakvynės namams. Pranešėjas E. Simokaitis.

18. Dėl turto perėmimo Klaipėdos miesto savivaldybės nuosavybėn ir jo perdavimo valdyti ir naudoti patikėjimo teise Klaipėdos miesto savivaldybės etnokultūros centrui. Pranešėjas E. Simokaitis.

19. Dėl Klaipėdos miesto savivaldybės turto investavimo, didinant viešosios įstaigos Klaipėdos miesto poliklinikos dalininkų kapitalą. Pranešėjas E. Simokaitis.

20. Dėl turto perdavimo pagal turto patikėjimo sutartį. Pranešėjas E. Simokaitis.

21. Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

22. Dėl Klaipėdos miesto savivaldybės turto investavimo, formuojant viešosios įstaigos Klaipėdos turizmo ir kultūros informacijos centro dalininkų kapitalą. Pranešėjas E. Simokaitis.

23. Dėl pavedimo laikinai vykdyti Klaipėdos Litorinos mokyklos direktoriaus funkcijas. Pranešėja I. Gelžinytė-Litinskienė.

24. Dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-128 „Dėl Klaipėdos miesto savivaldybės tarybos Antikorupcijos komisijos sudarymo“ pakeitimo. Pranešėjas M. Vitkus.

25. Dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-129 „Dėl Klaipėdos miesto savivaldybės tarybos Etikos komisijos sudarymo“ pakeitimo. Pranešėjas M. Vitkus.

A. Cesiulis informuoja, kad Tarybai dėl įtraukimo į posėdžio darbotvarkę yra teikiami du sprendimų projektai:

1. Dėl Klaipėdos miesto savivaldybės tarybos Kontrolės komiteto 2020 metų veiklos programos patvirtinimo. Pranešėja L. Girskienė.

2. Dėl Klaipėdos miesto savivaldybės kontrolierės Daivos Čeporiūtės kasmetinio tarnybinės veiklos vertinimo motyvuoto siūlymo įgyvendinimo. Pranešėja I. Gelžinytė-Litinskienė.

A. Cesiulio siūlymu, balsavimu (už – 29, prieš – 0, susilaikė – 0), pritarta darbotvarkės papildymui dviem sprendimų projektais.

A. Cesiulis siūlo Tarybos posėdžio metu išklausyti dvi informacijas:

1. Informaciją apie Klaipėdos ekonominės plėtros strategiją, jos įgyvendinimo veiksmų planą ir įgyvendinimo priemonių vykdymo eigą. Pranešėjas L. Makūnas.

2. Informaciją apie pastaruoju metu eskaluojamus bei skleidžiamus gandus apie Klaipėdos universitetinę ligoninę. Pranešėjas V. Janušonis.

N. Puteikienė teigia, kad V. Janušonio prašymas leisti pristatyti informaciją Tarybai buvo gautas per vėlai. Siūlo laikytis Tarybos reglamento ir neišklausyti informacijos.

J. Simonavičiūtė mano, kad nėra jokių kliūčių informacijai išklausyti.

A. Kaveckis siūlo išklausyti abi informacijas.

A. Barbšys siūlo aktualią informaciją išklausyti.

A. Cesiulis siūlo balsavimu apsispręsti dėl informacijų išklausymo. Balsavimu (už – 18, prieš – 4, susilaikė – 6) apsispręsta išklausyti abi informacijas.

A. Cesiulio siūlymu, balsavimu (už – 28, prieš – 0, susilaiko – 1), pritarta darbotvarkei su pakeitimu.

PATVIRTINTA DARBOTVARKĖ:

1. Dėl valstybinės kitos paskirties žemės sklypų perdavimo valdyti, naudoti ir disponuoti patikėjimo teise Klaipėdos miesto savivaldybei. Pranešėja R. Gružienė.

2. Dėl pritarimo Sutarties dėl nuomos mokesčio už valstybinę žemę, esančią Klaipėdos laisvosios ekonominės zonos teritorijoje, sumokėjimo tvarkos ir sąlygų projektui. Pranešėja R. Gružienė.

3. Dėl Klaipėdos miesto savivaldybės tarybos 2018 m. birželio 28 d. sprendimo Nr. T2-135 „Dėl Klaipėdos Baltijos gimnazijos nuostatų patvirtinimo“ pakeitimo. Pranešėja L. Prižgintienė.

4. Dėl Klaipėdos miesto savivaldybės biudžetinių kultūros įstaigų nuostatų patvirtinimo. Pranešėja E. Deltuvaitė.

5. Dėl pritarimo Papildomam susitarimui prie 2018 m. spalio 4 d. Memorandumo dėl bendradarbiavimo siekiant didinti savivaldybių kultūros įstaigų kultūros ir meno darbuotojų darbo apmokėjimą. Pranešėja E. Deltuvaitė.

6. Dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo. Pranešėja A. Valadkienė.

7. Dėl dalyvavimo Mėlynosios vėliavos programoje. Pranešėja I. Šakalienė.

8. Dėl mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

9. Dėl vietinės rinkliavos už komunalinių atliekų surinkimą ir tvarkymą skolų nurašymo. Pranešėja R. Jievaitienė.

10. Dėl likviduotų dėl bankroto ir iš juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymo. Pranešėja R. Jievaitienė.

11. Dėl Klaipėdos miesto savivaldybės tarybos 2017 m. birželio 29 d. sprendimo Nr. T2-139 „Dėl Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos patvirtinimo“ pakeitimo. Pranešėja R. Jievaitienė.

12. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

13. Dėl sutikimo perimti valstybės turtą ir dėl jo perdavimo valdyti, naudoti ir disponuoti patikėjimo teise. Pranešėjas E. Simokaitis.

14. Dėl turto perėmimo Klaipėdos miesto savivaldybės nuosavybėn. Pranešėjas E. Simokaitis.

15. Dėl turto perėmimo Klaipėdos miesto savivaldybės nuosavybėn iš UAB „YIT Lietuva“. Pranešėjas E. Simokaitis.

16. Dėl nekilnojamojo turto pirkimo savivaldybės nuosavybėn. Pranešėjas E. Simokaitis.

17. Dėl turto perdavimo valdyti, naudoti ir disponuoti patikėjimo teise Klaipėdos miesto nakvynės namams. Pranešėjas E. Simokaitis.

18. Dėl turto perėmimo Klaipėdos miesto savivaldybės nuosavybėn ir jo perdavimo valdyti ir naudoti patikėjimo teise Klaipėdos miesto savivaldybės etnokultūros centrui. Pranešėjas E. Simokaitis.

19. Dėl Klaipėdos miesto savivaldybės turto investavimo, didinant viešosios įstaigos Klaipėdos miesto poliklinikos dalininkų kapitalą. Pranešėjas E. Simokaitis.

20. Dėl turto perdavimo pagal turto patikėjimo sutartį. Pranešėjas E. Simokaitis.

21. Dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

22. Dėl Klaipėdos miesto savivaldybės turto investavimo, formuojant viešosios įstaigos Klaipėdos turizmo ir kultūros informacijos centro dalininkų kapitalą. Pranešėjas E. Simokaitis.

23. Dėl pavedimo laikinai vykdyti Klaipėdos Litorinos mokyklos direktoriaus funkcijas. Pranešėja I. Gelžinytė-Litinskienė.

24. Dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-128 „Dėl Klaipėdos miesto savivaldybės tarybos Antikorupcijos komisijos sudarymo“ pakeitimo. Pranešėjas M. Vitkus.

25. Dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-129 „Dėl Klaipėdos miesto savivaldybės tarybos Etikos komisijos sudarymo“ pakeitimo. Pranešėjas M. Vitkus.

26. Dėl Klaipėdos miesto savivaldybės tarybos Kontrolės komiteto 2020 metų veiklos programos patvirtinimo. Pranešėja L. Girskienė.

27. Dėl Klaipėdos miesto savivaldybės kontrolierės Daivos Čeporiūtės kasmetinio tarnybinės veiklos vertinimo motyvuoto siūlymo įgyvendinimo. Pranešėja I. Gelžinytė-Litinskienė.

1. SVARSTYTA. Valstybinės kitos paskirties žemės sklypų perdavimas valdyti, naudoti ir disponuoti patikėjimo teise Klaipėdos miesto savivaldybei.

Pranešėja – R. Gružienė, Žemėtvarkos skyriaus vedėja.

A. Cesiulis informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

L. Girskienė siūlo atidėti klausimo svarstymą ir teikti Tarybai atskirus sprendimų projektus dėl Laukininkų g. 32 A ir Markučių g. 4. sklypų. Nepritars pateiktam sprendimo projektui.

K. Bagdonas sako, kad būtina spręsti našlaičių su negalia apgyvendinimo problemas ir sprendimo projektui pritarti.

N. Puteikienė siūlo atidėti sprendimo projekto svarstymą, jį skaidyti, išnagrinėti iš esmės.

J. Simonavičiūtė sako, kad sprendimo projektu siūloma Savivaldybei perimti žemės sklypus, o kas jame turėtų būti, bus sprendžiama vėliau.

A. Petraitis siūlo atskirai balsuoti dėl žemės sklypo Laukininkų g. 32 A.

A. Velykienė sako, kad miesto teritorija turi būti vystoma, žemės sklypus reikia perimti.

G. Neniškis sako, kad sprendimo projektu siūloma perimti sklypus gyvenamiesiems namams statyti. Sprendimo dėl funkcijų, kas juose bus, dar nėra, apie tai bus diskutuojama vėliau.

NUSPRĘSTA. Pritarti sprendimo projektui. Priimti sprendimą dėl valstybinės kitos paskirties žemės sklypų perdavimo valdyti, naudoti ir disponuoti patikėjimo teise Klaipėdos miesto savivaldybei:

„Prašyti Nacionalinės žemės tarnybos prie Žemės ūkio ministerijos perduoti Klaipėdos miesto savivaldybei valstybinės kitos paskirties žemės sklypus valdyti, naudoti ir disponuoti patikėjimo teise:

1. viešosios paskirties rekreacijai ir poilsiui:

1.1. 4,9854 ha ploto žemės sklypą (unikalus Nr. 4400-5203-3204, kadastro Nr. 2101/0006:555, naudojimo būdas – susiekimo ir inžinerinių tinklų koridorių, bendrojo naudojimo (miestų, miestelių ir kaimų ar savivaldybių bendrojo naudojimo) teritorijos);

1.2. 2,8267 ha ploto žemės sklypą (unikalus Nr. 4400-5203-1418, kadastro Nr. 2101/006:558, naudojimo būdas – susiekimo ir inžinerinių tinklų koridorių, bendrojo naudojimo (miestų, miestelių ir kaimų ar savivaldybių bendrojo naudojimo) teritorijos);

1.3. 2,2117 ha ploto žemės sklypą (unikalus numeris 4400-5203-3137, kadastro Nr. 2101/0002:1207, naudojimo būdas – bendrojo naudojimo (miestų, miestelių ir kaimų ar savivaldybių bendrojo naudojimo) teritorijos);

1.4. 0,0575 ha ploto žemės sklypą (unikalus Nr. 4400-5092-0819, kadastro Nr. 2101/0003:873, naudojimo būdas – bendrojo naudojimo (miestų, miestelių ir kaimų ar savivaldybių bendrojo naudojimo) teritorijos);

2. gyvenamiesiems namams statyti ir eksploatuoti:

2.1. 0,3568 ha ploto žemės sklypą Laukininkų g. 32A (unikalaus Nr. 4400-5206-7915, kadastro Nr. 2101/0008:553, naudojimo būdas – daugiabučių gyvenamųjų pastatų ir bendrabučių teritorijos);

2.2. 0,4402 ha ploto žemės sklypą Markučių g. 4 (unikalus Nr. 4400-5206-7948, kadastro Nr. 2101/0008:554, naudojimo būdas – daugiabučių gyvenamųjų pastatų ir bendrabučių teritorijos).“

BALSUOTA: už – 17, prieš – 6, susilaiko – 6.

2. SVARSTYTA. Pritarimas Sutarties dėl nuomos mokesčio už valstybinę žemę, esančią Klaipėdos laisvosios ekonominės zonos teritorijoje, sumokėjimo tvarkos ir sąlygų projektui.

Pranešėja – R. Gružienė, Žemėtvarkos skyriaus vedėja.

A. Cesiulis informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

R. Didžiokas siūlo pritarti sprendimo projektui, kadangi reikia pritraukti investicijas į Klaipėdos miestą.

A. Barbšys sako, kad sklypai yra reikalingi ateinančioms investicijoms.

N. Puteikienė sako, kad nėra informacijos žinoma, kokia ten bus įmonė. Teigia, kad Tarybos nariams sprendimų projektai turėtų būti pateikiami su turiniu, o ne formalūs.

NUSPRĘSTA. Pritarti sprendimo projektui. Priimti sprendimą dėl pritarimo Sutarties dėl nuomos mokesčio už valstybinę žemę, esančią Klaipėdos laisvosios ekonominės zonos teritorijoje, sumokėjimo tvarkos ir sąlygų projektui:

1. „Pritarti Sutarties dėl nuomos mokesčio už valstybinę žemę, esančią Klaipėdos laisvosios ekonominės zonos teritorijoje, sumokėjimo tvarkos ir sąlygų projektui (pridedama).
2. Įgalioti Klaipėdos miesto savivaldybės administracijos direktorių pasirašyti 1 punkte nurodytą sutartį.

Šis sprendimas gali būti skundžiamas Regionų apygardos administraciniam teismui, skundą paduodant bet kuriuose šio teismo rūmuose, per vieną mėnesį nuo suinteresuotos šalies sužinojimo apie šį sprendimą dienos.“

BALSUOTA: už – 20, prieš – 1, susilaiko – 6.

3. SVARSTYTA. Klaipėdos miesto savivaldybės tarybos 2018 m. birželio 28 d. sprendimo Nr. T2-135 „Dėl Klaipėdos Baltijos gimnazijos nuostatų patvirtinimo“ pakeitimas.

Pranešėja – L. Prižgintienė, Švietimo skyriaus vedėja.

A. Cesiulis informuoja, kad sprendimo projektui be pastabų pritarė Kultūros, švietimo ir sporto bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2018 m. birželio 28 d. sprendimo Nr. T2-135 „Dėl Klaipėdos Baltijos gimnazijos nuostatų patvirtinimo“ pakeitimo:

„1. Pakeisti Klaipėdos Baltijos gimnazijos nuostatus, patvirtintus Klaipėdos miesto savivaldybės tarybos 2018 m. birželio 28 d. sprendimu Nr. T2-135 „Dėl Klaipėdos Baltijos gimnazijos nuostatų patvirtinimo“:

1.1. pakeisti 9 punktą ir jį išdėstyti taip:

„ 9. Gimnazijos pagrindinė paskirtis – gimnazijos tipo gimnazija. Kitos paskirtys: gimnazijos tipo inžinerinio ugdymo gimnazija, gimnazijos tipo ligoninės mokykla, gimnazijos tipo specialioji mokykla judesio ir padėties sutrikimų turintiems mokiniams.“;

1.2. pakeisti 12 punktą ir jį išdėstyti taip:

„12. Gimnazijoje vykdoma pagrindinio ugdymo programos antroji dalis, akredituota vidurinio ugdymo programa, neformaliojo vaikų švietimo programos. Pavienėse universitetinėse inžinerinio ugdymo klasėse įgyvendinama specializuoto ugdymo krypties programų inžinerinio ugdymo dalis Lietuvos Respublikos švietimo, mokslo ir sporto ministro nustatyta tvarka.“;

1.3. pakeisti 13 punktą ir jį išdėstyti taip:

„13. Gimnazijoje išduodami pagrindinio išsilavinimo pažymėjimai, baigusiems pagrindinio ugdymo ir pagrindinio ugdymo kartu su inžineriniu ugdymu programas, brandos atestatai, baigusiems vidurinio ugdymo ir vidurinio ugdymo kartu su inžineriniu ugdymu programas, mokymosi pasiekimų pažymėjimai, nebaigusiems pagrindinio, vidurinio ugdymo ir pagrindinio, vidurinio ugdymo kartu su inžineriniu ugdymu programas.“;

1.4. pakeisti 14 punktą ir jį išdėstyti taip:

„14. Gimnazija yra viešasis juridinis asmuo, turintis antspaudą su valstybės herbu ir savo pavadinimu, atributiką, atsiskaitomąją ir kitas sąskaitas Lietuvos Respublikoje įregistruotuose bankuose. Gimnazija savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, kitais teisės aktais ir šiais Nuostatais.“;

1.5. pakeisti 19.1 papunktį ir jį išdėstyti taip:

„19.1. vadovaudamasi Lietuvos Respublikos švietimo, mokslo ir sporto ministro patvirtintomis Bendrosiomis programomis ir specializuoto ugdymo (pagrindinio, vidurinio ugdymo kartu su inžineriniu ugdymu) programomis, atsižvelgdama į Klaipėdos miesto savivaldybės ir Gimnazijos bendruomenės reikmes, taip pat mokinių poreikius ir interesus, konkretina ir individualizuoja ugdymo turinį;“;

1.6. pakeisti 19.2 papunktį ir jį išdėstyti taip:

„19.2. rengia pagrindinio ir vidurinio ugdymo programas papildančius bei mokinių poreikius tenkinančius šių programų modulius, neformaliojo vaikų švietimo programas, kartu su Klaipėdos universitetu kryptingai ugdo mokinių inžinerines kompetencijas;“;

1.7. pakeisti 19.6 papunktį ir jį išdėstyti taip:

„19.6. organizuoja mokymą regiono (šalies) mokiniams stacionarinėse asmens sveikatos priežiūros įstaigose pagal pagrindinio ugdymo programos antrąją dalį ir vidurinio ugdymo programą Lietuvos Respublikos švietimo, mokslo ir sporto ministro nustatyta tvarka;“;

1.8. pakeisti 20 punktą ir jį išdėstyti taip:

„20. Mokymosi pasiekimus įteisinantys dokumentai mokiniams išduodami Lietuvos Respublikos švietimo, mokslo ir sporto ministro nustatyta tvarka.“;

1.9. pakeisti 26.8 papunktį ir jį išdėstyti taip:

„26.8. organizuoja ir vykdo mokinių pasiekimų tyrimus, patikrinimus, brandos egzaminus Lietuvos Respublikos švietimo, mokslo ir sporto ministro nustatyta tvarka;“;

1.10. pakeisti 26.14 papunktį ir jį išdėstyti taip:

„26.14. organizuoja pedagoginių darbuotojų metodinę veiklą, atestaciją Lietuvos Respublikos švietimo, mokslo ir sporto ministro nustatyta tvarka;“;

1.11. pakeisti 93 punktą ir jį išdėstyti taip:

„93. Gimnazijos pedagogai, švietimo pagalbos specialistai atestuojasi Lietuvos Respublikos švietimo, mokslo ir sporto ministro nustatyta tvarka.“

2. Įgalioti Jurgitą Račkauskienę, Klaipėdos Baltijos gimnazijos direktorę, pasirašyti pakeistus nuostatus ir įregistruoti juos Juridinių asmenų registre.

Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

4. SVARSTYTA. Klaipėdos miesto savivaldybės biudžetinių kultūros įstaigų nuostatų patvirtinimas.

Pranešėja – E. Deltuvaitė, Kultūros skyriaus vedėja.

A. Cesiulis informuoja, kad sprendimo projektui be pastabų pritarė Kultūros, švietimo ir sporto bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės biudžetinių kultūros įstaigų nuostatų patvirtinimo:

„1. Patvirtinti pridedamus Klaipėdos miesto savivaldybės biudžetinių kultūros įstaigų nuostatus:

1.1. Klaipėdos miesto savivaldybės koncertinės įstaigos Klaipėdos koncertų salės nuostatus;

1.2. Klaipėdos miesto savivaldybės kultūros centro Žvejų rūmų nuostatus;

1.3. Klaipėdos miesto savivaldybės etnokultūros centro nuostatus;

1.4. Klaipėdos miesto savivaldybės Mažosios Lietuvos istorijos muziejaus nuostatus;

1.5. Klaipėdos miesto savivaldybės tautinių kultūrų centro nuostatus;

1.6. Klaipėdos kultūrų komunikacijų centro nuostatus.

2. Įgalioti Klaipėdos miesto savivaldybės biudžetinių įstaigų vadovus pasirašyti jų vadovaujamų įstaigų nuostatus ir įregistruoti juos Juridinių asmenų registre:

2.1. Danutę Žičkuvienę, Klaipėdos miesto savivaldybės koncertinės įstaigos Klaipėdos koncertų salės direktorę;

2.2. Alvydą Lenkauską, Klaipėdos miesto savivaldybės kultūros centro Žvejų rūmų direktorių;

2.3. Nijolę Sliužinskienę, Klaipėdos miesto savivaldybės etnokultūros centro direktorę;

2.4. Joną Genį, Klaipėdos miesto savivaldybės Mažosios Lietuvos istorijos muziejaus direktorių;

2.5. Jeleną Butkevičienę, Klaipėdos miesto savivaldybės tautinių kultūrų centro direktorę;

2.6. Igną Kazakevičių, Klaipėdos kultūrų komunikacijų centro direktorių.

3. pripažinti netekusiais galios:

3.1. Klaipėdos miesto savivaldybės tarybos 2010 m. liepos 2 d. sprendimą Nr. T2-182 „Dėl Klaipėdos miesto savivaldybės biudžetinių kultūros įstaigų nuostatų patvirtinimo“;

3.2. Klaipėdos miesto savivaldybės tarybos 2011 m. rugsėjo 23 d. sprendimą Nr. T2-300 „Dėl Klaipėdos miesto savivaldybės tautinių kultūrų centro nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

5. SVARSTYTA. Pritarimas Papildomam susitarimui prie 2018 m. spalio 4 d. Memorandumo dėl bendradarbiavimo siekiant didinti savivaldybių kultūros įstaigų kultūros ir meno darbuotojų darbo apmokėjimą.

Pranešėja – E. Deltuvaitė, Kultūros skyriaus vedėja.

A. Cesiulis informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Kultūros, švietimo ir sporto komitetai.

A. Petrošius siūlo peržiūrėti visų mažai uždirbančių savivaldybės darbuotojų atlyginimus bei ieškoti galimybių juos padidinti. Sprendimo projektui pritaria.

E. Kvederis sako, kad darbo užmokesčio fondo dalijimesi turėtų aktyviai dalyvauti visi darbuotojai. Pritaria nuomonei, kad turėtų būti sprendžiamas ne vien Kultūros įstaigų darbuotojų darbo užmokesčio didinimo klausimas.

N. Puteikienė siūlo Tarybai pagalvoti, ar Savivaldybės indėlis, didinant Kultūros įstaigų darbuotojų užmokestį, negalėtų būti didesnis nei 3 procentai.

J. Simonavičiūtė sako, kad Kultūros, švietimo ir sporto komitetas yra suformavęs pavedimą administracijai apklausti biudžetinių įstaigų vadovus, kaip jų įstaigose yra sprendžiamas nespecifinių darbuotojų darbo užmokesčio klausimas. Mano, kad šią diskusiją reikėtų tęsti svarstant biudžetą bei strateginį veiklos planą.

S. Budinas prašo Savivaldybės administracijos paruošti rekomendacijas, kaip padidinti savivaldybės darbuotojų pareiginės algos pastoviąją dalį 3-5 procentais.

A. Velykienė siūlo peržiūrėti biudžetinių bei viešųjų savivaldybės įstaigų darbuotojų pareigybes, kad nebūtų besidubliuojančių darbų, įvertinti jų atliekamų paslaugų kiekybę ir kokybę.

NUSPRĘSTA. Pritarti sprendimo projektui. Priimti sprendimą dėl pritarimo Papildomam susitarimui prie 2018 m. spalio 4 d. Memorandumo dėl bendradarbiavimo siekiant didinti savivaldybių kultūros įstaigų kultūros ir meno darbuotojų darbo apmokėjimą:

„1. Pritarti Papildomam susitarimui prie 2018 m. spalio 4 d. Memorandumo dėl bendradarbiavimo siekiant didinti savivaldybių kultūros įstaigų kultūros ir meno darbuotojų darbo apmokėjimą (pridedama).

2. Įgalioti Klaipėdos miesto savivaldybės merą Vytautą Grubliauską pasirašyti 1 punkte nurodytą Papildomą susitarimą.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29, prieš – 0, susilaiko – 0.

6. SVARSTYTA. Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimas.

Pranešėja – A. Valadkienė, Jaunimo reikalų koordinatorė.

A. Cesiulis informuoja, kad sprendimo projektą svarstė Kultūros, švietimo ir sporto, Finansų ir ekonomikos bei Sveikatos ir socialinių reikalų komitetai. Kultūros, švietimo ir sporto pritarė su pastabomis.

A. Valadkienė informuoja, kad Savivaldybės administracija, atsižvelgdama į Kultūros, švietimo ir sporto komiteto pastabas prašo leisti pakeisti Savivaldybės tarybos sprendimo projekto priedą:

1. pakeisti 10 punktą ir jį išdėstyti taip:

„10. Viso projekto poreikio sąmata turi būti ne mažesnė nei 1000 Eur. Iš viso vienos iniciatyvos projekto daliniam finansavimui iš Savivaldybės biudžeto lėšų gali būti skiriama ne daugiau kaip 10 000 eurų, jei finansavimo sąlygose nenustatyta kitaip;“;

2. pakeisti 41.1 papunktį ir jį išdėstyti taip:

„41.1. projekto veiklos kokybė – nuo 1 iki 10 balų“;

3. pakeisti 41.7 papunktį ir jį išdėstyti taip:

„projekto vykdytojo patirtis ir vadovo kompetencija – nuo 1 iki 10 balų“;

4. pakeisti 41.8 papunktį ir jį išdėstyti taip:

„projekto rėmėjų įsipareigojimai – nuo 1 iki 10 balų“;

5. pakeisti 63 punktą ir jį išdėstyti taip:

„Projekto tikslams pasiekti būtinų administravimo išlaidų (pvz., projekto vadovo ir darbuotojų darbo užmokesčio, biuro nuomos ir komunalinių paslaugų, ryšių paslaugų, kanceliarinių prekių) dydis negali būti didesnis nei 25 procentai lėšų sumos, skirtos iš Savivaldybės biudžeto projektui įgyvendinti, jei finansavimo sąlygose nenustatyta kitaip. Pelno siekiantys juridiniai asmenys ir valstybės biudžetinės įstaigos Savivaldybės biudžeto lėšų administracinėms išlaidoms skirti negali.“

L. Juknienė praneša, kad Savivaldybės administracija į visus komiteto pasiūlymus atsižvelgė.

NUSPRĘSTA. Pritarti sprendimo projektui (su pakeitimu). Priimti sprendimą dėl Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašo patvirtinimo:

„1. Patvirtinti Jaunimo iniciatyvų ir programų projektų dalinio finansavimo Klaipėdos miesto savivaldybės biudžeto lėšomis tvarkos aprašą (pridedama).

2. Pripažinti netekusiu galios Klaipėdos miesto savivaldybės tarybos 2018 m. lapkričio 29 d. sprendimą Nr. T2-257 „Dėl Jaunimo projektų dalinio finansavimo iš Klaipėdos miesto savivaldybės biudžeto lėšų nuostatų patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

7. SVARSTYTA. Dalyvavimas Mėlynosios vėliavos programoje.

Pranešėja – I. Šakalienė, Miesto tvarkymo skyriaus vedėja.

A. Cesiulis informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

N. Puteikienė sako, kad nuolat prašė ir prašo toliau įrengti atliekų rūšiavimo konteinerius pačiame paplūdimyje.

J. Simonavičiūtė sako, kad norint įrengti atliekų rūšiavimo konteinerius paplūdimiuose, būtina keisti taisykles. Savivaldybės administracija, be Tarybos pritarimo, savavališkai to daryti negali.

A. Tuma, kad pirmiausia reikia sutvarkyti pliažus, kad jie atitiktų Mėlynosios vėliavos reikalavimus, o tik tada dalyvauti programoje.

L. Girskienė sako, kad nepritars šiam sprendimo projektui, nes tarptautinio „Grigeo“ skandalo fone Mėlynoji vėliava visiškai nesiderina.

NUSPRĘSTA. Pritarti sprendimo projektui. Priimti sprendimą dėl dalyvavimo Mėlynosios vėliavos programoje:

„1. Pritarti Klaipėdos miesto savivaldybės administracijos dalyvavimui 2020 m. Mėlynosios vėliavos programoje.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 21, prieš – 5, susilaiko – 3.

Pertrauka.

8. SVARSTYTA. Mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymas.

Pranešėja – R. Jievaitienė, Aplinkosaugos kokybės skyriaus vedėja.

A. Cesiulis informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl mirusių asmenų beviltiškų skolų už vietinę rinkliavą už komunalinių atliekų surinkimą ir tvarkymą nurašymo:

„1. Pripažinti beviltiškomis mirusių asmenų skolas už vietinę rinkliavą už komunalinių atliekų surinkimą ir tvarkymą (priedas).

2. Įpareigoti Klaipėdos miesto savivaldybės administracijos Finansų ir turto departamento Apskaitos skyrių nurašyti iš Klaipėdos miesto savivaldybės administracijos apskaitos pripažintas beviltiškomis skolas.

3. Leisti UAB Klaipėdos regiono atliekų tvarkymo centrui nurašyti pripažintas beviltiškomis mirusių asmenų skolas už vietinę rinkliavą už komunalinių atliekų surinkimą ir tvarkymą iš apskaitos dokumentų.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

9. SVARSTYTA. Vietinės rinkliavos už komunalinių atliekų surinkimą ir tvarkymą skolų nurašymas.

Pranešėja – R. Jievaitienė, Aplinkosaugos kokybės skyriaus vedėja.

A. Cesiulis informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl vietinės rinkliavos už komunalinių atliekų surinkimą ir tvarkymą skolų nurašymo:

„1. Pripažinti beviltiškomis vietinės rinkliavos už komunalinių atliekų surinkimą ir tvarkymą skolas, suėjus jų išieškojimo senaties terminui (priedas).

2. Įpareigoti Klaipėdos miesto savivaldybės administracijos Finansų ir turto departamento Apskaitos skyrių nurašyti pripažintas beviltiškomis skolas.

3. Leisti UAB Klaipėdos regiono atliekų tvarkymo centrui nurašyti pripažintas beviltiškomis vietinės rinkliavos už komunalinių atliekų surinkimą ir tvarkymą skolas.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 1.

10. SVARSTYTA. Likviduotų dėl bankroto ir iš juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymas.

Pranešėja – R. Jievaitienė, Aplinkosaugos kokybės skyriaus vedėja.

A. Cesiulis informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl likviduotų dėl bankroto ir iš juridinių asmenų registro išregistruotų įmonių skolų už vietinę rinkliavą už komunalinių atliekų surinkimą ir tvarkymą nurašymo:

„1. Pripažinti beviltiškomis likviduotų dėl bankroto ir iš Juridinių asmenų registro išregistruotų įmonių skolas už vietinę rinkliavą už komunalinių atliekų surinkimą ir tvarkymą (priedas).

2. Įpareigoti Klaipėdos miesto savivaldybės administracijos Finansų ir turto departamento Apskaitos skyrių nurašyti iš Klaipėdos miesto savivaldybės administracijos apskaitos pripažintas beviltiškomis skolas.

3. Leisti UAB Klaipėdos regiono atliekų tvarkymo centrui nurašyti pripažintas beviltiškomis likviduotų dėl bankroto ir iš Juridinių asmenų registro išregistruotų įmonių skolas už vietinę rinkliavą už komunalinių atliekų surinkimą ir tvarkymą.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 1.

11. SVARSTYTA. Klaipėdos miesto savivaldybės tarybos 2017 m. birželio 29 d. sprendimo Nr. T2-139 „Dėl Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos patvirtinimo“ pakeitimas.

Pranešėja – R. Jievaitienė, Aplinkosaugos kokybės skyriaus vedėja.

A. Cesiulis informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

A. Velykienė sako, kad kiekvienas gyventojas turi būti atsakingas už aplinką ir turi būti paskatintas už atliekų rūšiavimą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. birželio 29 d. sprendimo Nr. T2-139 „Dėl Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos patvirtinimo“ pakeitimo:

„1. Pakeisti Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodiką, patvirtintą Klaipėdos miesto savivaldybės tarybos 2017 m. birželio 29 d. sprendimu Nr. T2-139 „Dėl Klaipėdos miesto savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos patvirtinimo“:

1.1. pakeisti 57.1 papunktį ir jį išdėstyti taip:

„57.1. jeigu ateinančių finansinių metų būtinosios sąnaudos yra 5 ir daugiau procentų didesnės arba mažesnės už ateinančiais finansiniais metais priskaičiuotą Vietinės rinkliavos sumą pagal patvirtintus Vietinės rinkliavos dydžius;“;

1.2. papildyti 571 punktu:

„571. Šios Metodikos 57.1 papunktyje numatytu atveju Vietinės rinkliavos dydžiai indeksuojami arba mažinami tuo pačiu dydžiu visoms nekilnojamojo turto objektų kategorijoms.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 2.

12. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms.

Pranešėjas – E. Simokaitis, Turto skyriaus vedėjas.

A. Cesiulis informuoja, kad sprendimo projektui be pastabų pritarė Kultūros, švietimo ir sporto bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms:

„1. Perduoti Klaipėdos miesto savivaldybei nuosavybės teise priklausančias ir šiuo metu Klaipėdos miesto savivaldybės administracijos patikėjimo teise valdomas negyvenamąsias patalpas, esančias Naikupės g. 25, Klaipėda (pastato, kuriame yra patalpos, unikalus Nr. 2196-6003-6029, pažymėjimas plane – 1C2p, perduodamas plotas – 348,93 kv. m), valdyti, naudoti ir disponuoti patikėjimo teise Klaipėdos jūrų kadetų mokyklai.

2. Perduoti Klaipėdos miesto savivaldybei nuosavybės teise priklausančias ir šiuo metu Klaipėdos regos ugdymo centro patikėjimo teise valdomas negyvenamąsias patalpas, esančias Baltijos pr. 31, Klaipėda (pastato, kuriame yra patalpos, unikalus Nr. 2196-9000-7018, pažymėjimas plane – 1C2b, perduodamas plotas – 90,13 kv. m), valdyti, naudoti ir disponuoti patikėjimo teise Klaipėdos lopšeliui-darželiui „Klevelis“.

3. Perduoti Klaipėdos miesto savivaldybei nuosavybės teise priklausančias ir šiuo metu Klaipėdos lopšelio-darželio „Čiauškutė“ patikėjimo teise valdomas negyvenamąsias patalpas, esančias Baltijos pr. 55, Klaipėda (pastato, kuriame yra patalpos, unikalus Nr. 2197-1000-2010, pažymėjimas plane – 1C2b, perduodamas plotas – 95,39 kv. m), valdyti, naudoti ir disponuoti patikėjimo teise Klaipėdos lopšeliui-darželiui „Klevelis“.

4. Perduoti Klaipėdos miesto savivaldybei nuosavybės teise priklausančias ir šiuo metu Klaipėdos suaugusiųjų gimnazijos patikėjimo teise valdomas negyvenamąsias patalpas, esančias I. Simonaitytės g. 24, Klaipėda (pastato, kuriame yra patalpos, unikalus Nr. 2198-1002-4011, pažymėjimas plane – 1C3b, žymėjimo indeksai: nuo 3-1 iki 3-13, nuo 3-18 iki 3-21, nuo 3-23 iki 3-35 perduodamas plotas – 1594,25 kv. m), valdyti, naudoti ir disponuoti patikėjimo teise Klaipėdos „Žaliakalnio“ gimnazijai.

5. Perduoti Klaipėdos miesto savivaldybei nuosavybės teise priklausantį ir šiuo metu Mažosios Lietuvos istorijos muziejaus patikėjimo teise valdomą ilgalaikį materialųjį turtą – apšvietimo tinklus, esančius Priešpilio g. 2, Klaipėda (įsigijimo vertė – 86 939,58 Eur), valdyti, naudoti ir disponuoti patikėjimo teise Klaipėdos miesto savivaldybės administracijai.

6. Perduoti Klaipėdos miesto savivaldybei nuosavybės teise priklausantį nekilnojamojo turto objektą – futbolo aikštę Sportininkų g. 46, Klaipėda (unik. Nr. 2197-8002-7075, pažymėjimas plane – k7, bendras plotas – 10 270,00 kv. m, įsigijimo vertė – 183 768,83 Eur), valdyti, naudoti ir disponuoti patikėjimo teise Klaipėdos miesto sporto bazių valdymo centrui.

7. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 29 prieš – 0, susilaiko – 0.

13. SVARSTYTA. Sutikimas perimti valstybės turtą ir dėl jo perdavimo valdyti, naudoti ir disponuoti patikėjimo teise.

Pranešėjas – E. Simokaitis, Turto skyriaus vedėjas.

A. Cesiulis informuoja, kad sprendimo projektui be pastabų pritarė Kultūros, švietimo ir sporto bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl sutikimo perimti valstybės turtą ir dėl jo perdavimo valdyti, naudoti ir disponuoti patikėjimo teise:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Lietuvos sporto centro patikėjimo teise valdomą ilgalaikį materialųjį turtą – universalios dirbtinės dangos sporto aikštelę prie „Vėtrungės“ gimnazijos, Gedminų g. 5, Klaipėda (įsigijimo vertė – 27 950,00 Eur, likutinė vertė 2019-09-30 – 27 251,27 Eur).

2. Perduoti sprendimo 1 punkte nurodytą turtą, jį perėmus Klaipėdos miesto savivaldybės nuosavybėn, „Vėtrungės“ gimnazijai valdyti, naudoti ir disponuoti patikėjimo teise.

3. Įgalioti Klaipėdos miesto savivaldybės administracijos direktorių Savivaldybės vardu pasirašyti sprendimo 1 punkte nurodyto turto perdavimo ir priėmimo aktą.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

14. SVARSTYTA. Turto perėmimas Klaipėdos miesto savivaldybės nuosavybėn.

Pranešėjas – E. Simokaitis, Turto skyriaus vedėjas.

A. Cesiulis informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn:

„1. Perimti neatlygintinai iš UAB „Pamario troba“ Klaipėdos miesto savivaldybės nuosavybėn inžinerinius tinklus Šarlotės g. 10, Klaipėda, nurodytus priede, kurių bendra įsigijimo vertė – 7 020,00 Eur.

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto Dovanojimo sutartį.

3. Perėmus 1 punkte nurodytą turtą Klaipėdos miesto savivaldybės nuosavybėn, perduoti patikėjimo teise valdyti Klaipėdos miesto savivaldybės administracijai.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriose šio teismo rūmuose, per vieną mėnesį nuo šio sprendimo įteikimo suinteresuotai šaliai dienos.“

BALSUOTA: už – 27, prieš – 0, susilaiko – 0.

15. SVARSTYTA. Turto perėmimas Klaipėdos miesto savivaldybės nuosavybėn iš UAB „YIT Lietuva“.

Pranešėjas – E. Simokaitis, Turto skyriaus vedėjas.

A. Cesiulis informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn iš UAB „YIT Lietuva“:

„1. Perimti neatlygintinai iš UAB „YIT Lietuva“ Klaipėdos miesto savivaldybės nuosavybėn vandentiekio (unikalus Nr. 4400-5285-4723, žymėjimas plane – V, ilgis – 186,05 m, įsigijimo vertė – 35 900,00 Eur) ir buitinių nuotekų (unikalus Nr. 4400-5285-4745, žymėjimas plane – F, ilgis – 138,59 m, įsigijimo vertė – 14 500,00 Eur) tinklus Bijūnų g., Klaipėda.

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto Dovanojimo sutartį.

3. Perėmus 1 punkte nurodytą turtą Klaipėdos miesto savivaldybės nuosavybėn, perduoti patikėjimo teise valdyti Klaipėdos miesto savivaldybės administracijai.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriose šio teismo rūmuose, per vieną mėnesį nuo šio sprendimo įteikimo suinteresuotai šaliai dienos.“

BALSUOTA: už – 26, prieš – 0, susilaiko – 0.

16. SVARSTYTA. Nekilnojamojo turto pirkimas savivaldybės nuosavybėn.

Pranešėjas – E. Simokaitis, Turto skyriaus vedėjas.

A. Cesiulis informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl nekilnojamojo turto pirkimo savivaldybės nuosavybėn:

„Pirkti Klaipėdos miesto savivaldybės nuosavybėn negyvenamąją patalpą (garažą) Didžioji Vandens g. 28B-(*duomenys neskelbtini*), Klaipėdoje, unikalus Nr. (*duomenys neskelbtini*), už 12 000 Eur.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo paskelbimo dienos.“

BALSUOTA: už – 29, prieš – 0, susilaiko – 0.

17. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto nakvynės namams.

Pranešėjas – E. Simokaitis, Turto skyriaus vedėjas.

A. Cesiulis informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos miesto nakvynės namams:

„1. Perduoti Klaipėdos miesto savivaldybei nuosavybės teise priklausantį ilgalaikį turtą (bendra įsigijimo vertė – 17 655,10 Eur, likutinė vertė 2020-01-31 – 17 655,10 Eur) ir trumpalaikį turtą (bendra įsigijimo vertė – 17 984,36 Eur) valdyti, naudoti ir disponuoti patikėjimo teise biudžetinei įstaigai Klaipėdos miesto nakvynės namams (priedas).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

18. SVARSTYTA. Turto perėmimas Klaipėdos miesto savivaldybės nuosavybėn ir jo perdavimo valdyti ir naudoti patikėjimo teise Klaipėdos miesto savivaldybės etnokultūros centrui.

Pranešėjas – E. Simokaitis, Turto skyriaus vedėjas.

A. Cesiulis informuoja, kad sprendimo projektui be pastabų pritarė Kultūros, švietimo ir sporto bei Finansų ir ekonomikos komitetai.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn ir jo perdavimo valdyti ir naudoti patikėjimo teise Klaipėdos miesto savivaldybės etnokultūros centrui:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti (gyventojų bendrosios kultūros ugdymas ir etnokultūros puoselėjimas) valstybei nuosavybės teise priklausantį ir šiuo metu Lietuvos nacionalinio kultūros centro patikėjimo teise valdomą turtą, kurio bendra įsigijimo vertė – 2 860,00 Eur, kuris bus naudojamas Klaipėdos miesto savivaldybės etnokultūros centro veiklai (priedas).

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės etnokultūros centrui valdyti ir naudoti patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo 1 punkte nurodyto turto priėmimo ir perdavimo aktus.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 1, susilaiko – 0.

19. SVARSTYTA. Klaipėdos miesto savivaldybės turto investavimo, didinant viešosios įstaigos Klaipėdos miesto poliklinikos dalininkų kapitalą.

Pranešėjas – E. Simokaitis, Turto skyriaus vedėjas.

A. Cesiulis informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės turto investavimo, didinant viešosios įstaigos Klaipėdos miesto poliklinikos dalininkų kapitalą:

„1. Perduoti Klaipėdos miesto savivaldybei nuosavybės teise priklausantį finansinį turtą – 29 500,00 Eur savivaldybės, kaip steigėjos ir dalininkės, įnašą viešajai įstaigai Klaipėdos miesto poliklinikai, didinant šios viešosios įstaigos dalininkų kapitalą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 28, prieš – 0, susilaiko – 0.

20. SVARSTYTA. Turto perdavimo pagal turto patikėjimo sutartį.

Pranešėjas – E. Simokaitis, Turto skyriaus vedėjas.

A. Cesiulis informuoja, kad sprendimo projektui be pastabų pritarė Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl turto perdavimo pagal turto patikėjimo sutartį:

„1. Perduoti 3 metams, bet ne ilgiau nei yra galiojančios Klaipėdos miesto pėsčiųjų, dviračių takų, šaligatvių ir kitų nemotorizuoto transporto gatvių bei senamiesčio ir kitų siaurų gatvių valymo paslaugų sutartys, nurodytų paslaugų teikėjui (-jams) Klaipėdos miesto savivaldybei nuosavybės teise priklausančias tris šaligatvių, dviračių ir pėsčiųjų takų valymo mašinas bei vieną siaurų gatvių valymo mašiną, įsigytas įgyvendinant Gatvių, šaligatvių, dviračių ir pėsčiųjų takų valymo mašinų pirkimą atviro konkurso būdu, valdyti ir naudoti patikėjimo teise pagal turto patikėjimo sutartį.

2. Pritarti Šaligatvių, dviračių ir pėsčiųjų takų valymo mašinų patikėjimo sutarties projektui (pridedama).

3. Pritarti Siaurų gatvių valymo mašinos patikėjimo sutarties projektui (pridedama).

4. Įgalioti Klaipėdos miesto savivaldybės administracijos direktorių pasirašyti sprendimo 2 ir 3 punktuose nurodyto Turto patikėjimo sutartis bei perdavimo ir priėmimo aktus.

5. Skelbti šį sprendimą Klaipėdos miesto savivaldybės interneto svetainėje.“

BALSUOTA: už –24 , prieš – 0, susilaiko – 5.

21. SVARSTYTA. Sutikimas perimti valstybės turtą ir jo perdavimo valdyti, naudoti ir disponuoti patikėjimo teise.

Pranešėjas – E. Simokaitis, Turto skyriaus vedėjas.

A. Cesiulis informuoja, kad sprendimo projektui be pastabų pritarė Finansų ir ekonomikos, Miesto plėtros ir strateginio planavimo bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl sutikimo perimti valstybės turtą ir jo perdavimo valdyti, naudoti ir disponuoti patikėjimo teise:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu akcinės bendrovės „Lietuvos geležinkelių infrastruktūra“ patikėjimo teise valdomą turtą, esantį Klaipėdos mieste (priedas).

2. Perduoti sprendimo 1 punkte nurodytą turtą, jį perėmus savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

3. Pritarti Susitarimo dėl inžinerinių tinklų perdavimo Klaipėdos miesto savivaldybės nuosavybėn projektui (pridedama).

4. Pavesti Klaipėdos miesto savivaldybės administracijos direktoriui savivaldybės vardu pasirašyti sprendimo 1 punkte nurodyto turto perdavimo ir priėmimo aktą ir sprendimo 3 punkte nurodytą susitarimą.

5. Skelbti šį sprendimą Klaipėdos miesto savivaldybės interneto svetainėje.“

BALSUOTA: už –27 , prieš – 0, susilaiko – 2.

22. SVARSTYTA. Klaipėdos miesto savivaldybės turto investavimas, formuojant viešosios įstaigos Klaipėdos turizmo ir kultūros informacijos centro dalininkų kapitalą.

Pranešėjas – E. Simokaitis, Turto skyriaus vedėjas.

A. Cesiulis informuoja, kad sprendimo projektui be pastabų pritarė Kultūros, švietimo ir sporto bei Finansų ir ekonomikos komitetai.

A. Velykienė siūlo įvertinti visų įstaigų veiklos rezultatus, neleisti valdyti jų taip, kad metų veiklos rezultate būtų nuostoliai.

N. Puteikienė siūlo Tarybai ieškoti galimybių sustiprinti Klaipėdos turizmo ir kultūros informacijos centro veiklą.

A. Barbšys siūlo pritarti sprendimo projektui ir ateityje ieškoti sprendimų centro veiklai gerinti.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės turto investavimo, formuojant viešosios įstaigos Klaipėdos turizmo ir kultūros informacijos centro dalininkų kapitalą:

„1. Perduoti Klaipėdos miesto savivaldybei nuosavybės teise priklausantį finansinį turtą –
16 700 ,00 Eur Savivaldybės, kaip steigėjos, įnašą viešajai įstaigai Klaipėdos turizmo ir kultūros informacijos centrui, formuojant šios viešosios įstaigos dalininkų kapitalą.

2. Skelbti šį sprendimą Klaipėdos miesto savivaldybės interneto svetainėje.”

BALSUOTA: už – 27, prieš – 0, susilaiko – 0.

23. SVARSTYTA. Pavedimas laikinai vykdyti Klaipėdos Litorinos mokyklos direktoriaus funkcijas.

Pranešėja – I. Gelžinytė-Litinskienė, Personalo skyriaus vedėja.

NUSPRĘSTA. Pritarti sprendimo projektui. Priimti sprendimą dėl pavedimo laikinai vykdyti Klaipėdos Litorinos mokyklos direktoriaus funkcijas:

„1. Pavesti Renatai Aglinskienei, Klaipėdos Litorinos mokyklos direktoriaus pavaduotojai ugdymui, nuo 2020 m. sausio 31 d. laikinai vykdyti įstaigos vadovo funkcijas, kol teisės aktų nustatyta tvarka bus paskirtas įstaigos vadovas.

2. Pripažinti netekusiu galios Klaipėdos miesto savivaldybės mero 2020 m. sausio 3 d. potvarkį Nr. M3-1 „Dėl pavedimo vykdyti įstaigos vadovo funkcijas“ 2020 m. sausio 30 d.

Šis sprendimas gali būti skundžiamas per vieną mėnesį nuo sužinojimo apie teisių pažeidimą darbo ginčų komisijai Lietuvos Respublikos darbo kodekso nustatyta tvarka.“

BALSUOTA: už – 29, prieš – 0, susilaiko – 0.

24. SVARSTYTA. Klaipėdos miesto savivaldybės tarybos 2019 m. gegužės 30 d. sprendimo Nr. T2-128 „Dėl Klaipėdos miesto savivaldybės tarybos Antikorupcijos komisijos sudarymo“ pakeitimas.

Pranešėjas – M. Vitkus, Savivaldybės tarybos ir mero sekretorius. Aiškina, kad sprendimo projektu, pasikeitus seniūnaičių sudėčiai, siekiama atnaujinti Antikorupcijos komisiją.

A. Velykienė sako, kad turi abejonių dėl kai kurių asmenų, kurie sprendimo projektu siūlomi deleguoti į Antikorupcijos komisijos sudėtį, reputacijos. Mano, kad visi antikorupcijos veikloje dalyvaujantys asmenys turėtų būti patikrinti atitinkamų tarnybų. Teigia, kad negali balsuoti už asmenis, kuriais nepasitiki.

E. Kvederis sako, kad komisija neveikia, todėl valdančioji dauguma turėtų pagalvoti apie jos veiklos pertvarkymą iš esmės.

N. Puteikienė sako, jog sutinka, kad Antikorupcijos komisijos sudėtyje turėtų būti asmenys su nepriekaištinga reputacija.

R. Taraškevičius sako, kad komisija yra solidi, jos sudėčiai reikėtų pritarti.

A. Cesiulis siūlo balsavimu apsispręsti dėl sprendimo projekto. Balsavimu (už – 14, prieš – 12, susilaiko – 3) pateiktam sprendimo projektui nepritarta.

NUSPRĘSTA. Nepritarti sprendimo projektui.

25. SVARSTYTA. Klaipėdos miesto savivaldybės tarybos 2019 m. gegužės 30 d. sprendimo Nr. T2-129 „Dėl Klaipėdos miesto savivaldybės tarybos Etikos komisijos sudarymo“ pakeitimas.

Pranešėjas – M. Vitkus, Savivaldybės tarybos ir mero sekretorius.

Aiškina, kad sprendimo projektu, pasikeitus seniūnaičių sudėčiai, siekiama atnaujinti Etikos komisiją.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2019 m. gegužės 30 d. sprendimo Nr. T2-129 „Dėl Klaipėdos miesto savivaldybės tarybos Etikos komisijos sudarymo“ pakeitimo:

„1. Pakeisti Klaipėdos miesto savivaldybės tarybos 2019 m. gegužės 30 d. sprendimą Nr. T2 129 „Dėl Klaipėdos miesto savivaldybės tarybos Etikos komisijos sudarymo“ ir 1 punktą išdėstyti taip:

„1. Sudaryti savo įgaliojimų laikui šios sudėties 13 narių Klaipėdos miesto savivaldybės tarybos Etikos komisiją:

1.1. Arūnas Andziulis, Klaipėdos miesto savivaldybės tarybos narys;

1.2. Kazys Bagdonas, Klaipėdos miesto savivaldybės tarybos narys;

1.3. Rimantas Didžiokas, Klaipėdos miesto savivaldybės tarybos narys;

1.4. Ligita Girskienė, Klaipėdos miesto savivaldybės tarybos narė;

1.5. Edmundas Kvederis, Klaipėdos miesto savivaldybės tarybos narys;

1.6. Artūras Razbadauskas, Klaipėdos miesto savivaldybės tarybos narys;

1.7. Judita Simonavičiūtė, Klaipėdos miesto savivaldybės tarybos narė;

1.8. Alvidas Šimkus, Klaipėdos miesto savivaldybės tarybos narys;

1.9. Rita Borta, Klaipėdos miesto Alksnynės seniūnaitė;

1.10. Irena Gailiūtė, Klaipėdos miesto Brožynų g. seniūnaitė;

1.11. Saulius Liekis, Klaipėdos miesto Sulupės seniūnaitis;

1.12. Mindaugas Prialgauskas, Klaipėdos miesto Švyturio seniūnaitis;

1.13. Rasa Senkienė, Klaipėdos miesto Strėvos g. seniūnaitė.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 1, susilaiko – 2.

26. SVARSTYTA. Klaipėdos miesto savivaldybės tarybos Kontrolės komiteto 2020 metų veiklos programos patvirtinimas.

Pranešėja – L. Girskienė, Kontrolės komiteto pirmininkė. Informuoja, kad Kontrolės komitetas veiklos programą svarstė, jai pritarė.

J. Simonavičiūtė sako, kad Kontrolės komitetas turėtų užsiimti principiniais strateginiais dalykais. Sudarant planus, reikėtų atsižvelgti į tai, kokia veikla Kontrolės komitetui yra nustatyta įstatyme ir reglamente.

A. Velykienė sako, kad šis veiklos planas yra atviras, demokratiškas ir skaidrus.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos Kontrolės komiteto 2020 metų veiklos programos patvirtinimo:

„Patvirtinti Klaipėdos miesto savivaldybės tarybos Kontrolės komiteto 2020 metų veiklos programą (pridedama).“

BALSUOTA: už – 26, prieš – 1, susilaiko – 2.

27. SVARSTYTA. Klaipėdos miesto savivaldybės kontrolierės Daivos Čeporiūtės kasmetinio tarnybinės veiklos vertinimo motyvuoto siūlymo įgyvendinimas.

Pranešėja – I. Gelžinytė-Litinskienė, Personalo skyriaus vedėja, pristato sprendimo projektą.

A. Velykienė sako, kad nuolat yra kalbama, jog Savivaldybės kontrolieriaus tarnyba turi labai daug darbo, nespėja atlikti užduočių ir reikia papildomų darbuotojų. Šiuo metu sprendimo projektu siūloma suteikti Savivaldybės kontrolieriui 5 papildomas dienas atostogų. Mano, kad reikėtų keisti Savivaldybės kontrolieriaus skatinimo formą ir vietoje papildomų atostogų, jei yra pasiekti strateginio veiklos plano rodikliai, skirti premiją.

N. Puteikienė sako, kad situacija yra ydinga, kai meras vertina įstaigos vadovą, kuris kontroliuoja ūkį, už kurį yra atsakingas meras ir valdančioji dauguma.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės kontrolierės Daivos Čeporiūtės kasmetinio tarnybinės veiklos vertinimo motyvuoto siūlymo įgyvendinimo:

„1. Patvirtinti Klaipėdos miesto savivaldybės aplinkos apsaugos rėmimo specialiosios programos 2019 metų priemonių vykdymo ataskaitą (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 2.

L. Makūnas pristato informaciją apie Klaipėdos ekonominės plėtros strategiją, jos įgyvendinimo veiksmų planą ir įgyvendinimo priemonių vykdymo eigą.

V. Janušonis pristato informaciją apie pastaruoju metu eskaluojamus bei skleidžiamus gandus apie Klaipėdos universitetinę ligoninę.

Posėdžio pabaiga – 13.20 val.

Savivaldybės mero pavaduotojas,

pavaduojantis Savivaldybės merą Arvydas Cesiulis

Savivaldybės tarybos ir mero sekretorius Modestas Vitkus

V. Palaimienė,

2020-02-07